মালদহে সিভিক ভলান্টিয়ারের দাদাগিরি!

মালদহ: ফের কাঠগড়ায় সিভিক ভলান্টিয়ার। ‘দাদাগিরি’তে ফের মত্ত সিভিক ভলান্টিয়ার। জানা যাচ্ছে, দাবি মতো টাকা না দেওয়ায় গাড়ি মালিককে বেধড়ক মারধর করেন ওই সিভিক ভলান্টিয়ার।

ঠিক কী ঘটেছিল?

আরও পড়ুন: অনির্দিষ্টকালের জন্য বন্ধ থাকতে চলেছে মা উড়ালপুল!

ঘটনাটি ঘটেছে মালদহের হরিশ্চন্দ্রপুরে। জানা যাচ্ছে বৃহস্পতিবার ডালখোলা হাট থেকে গরু নিয়ে আসছিলেন রুহুল আলী নামের এক ব্যবসায়ী। হরিশ্চন্দ্রপুরের বাংরুয়া গ্রামের বাসিন্দা তিনি। বিকেল রশিদাবাদ গ্রাম পঞ্চায়েতের ভেলা বাড়ি নাকা পয়েন্টে গাড়ি আটকান তিন সিভিক। এক হাজার টাকা দাবি করেন। চালক পাঁচশ টাকা দিতে চাইলে সেই টাকা নিতে অস্বীকার করেন সিভিক। এরপর সিভিক চালককে গাড়ি থেকে নামিয়ে নাকা পয়েন্টের ভিতরে ঘরে ঢুকিয়ে বেধড়ক মারধর করে। ইতিমধ্যেই এই ঘটনার ভিডিও ভাইরাল হয়েছে সোশ্যাল মিডিয়াতে।

সিভিক ভলান্টিয়ারদের বেধরক মারধরে গুরত্বর আহত হয়ে পড়েন ওই ভ্যান চালক। তাঁকে মালদার হরিশচন্দ্রপুর হাসপাতালে ভর্তি করা হয়। প্রাথমিক চিকিৎসার পর ছাড়া পেয়ে থানায় ওই ৩ সিভিকের বিরুদ্ধে লিখিত অভিযোগ দায়ের করেন রুহুল।

দেখুন অন্য খবর